കൊറിയര് ലഭിച്ചില്ല 10,000 രൂപ നഷ്ടം നല്കണം തൃശൂര് കൊറിയര്വഴി അയച്ച പാര്സല് എത്താത്തതിന് 10,000 രൂപ നഷ്ടം നല്കാന് വിധി. പൂങ്കുന്നം രമാദേവി മന്ദിര് റോഡിലെ സണ് ഓട്ടോ ഇലക്ട്രിക്കല്സ് ഉടമ പി ആര് സൂര്യന് ഫയല് ചെയ്ത ഹര്ജിയിലാണ് പാട്ടുരായ്ക്കലിലെ ഡിടിഡിസി കൊറിയര് ആന്ഡ് കാര്ഗോ മാനേജര്, ഡിടിഡിസി വഞ്ചിക്കുളം മാനേജര് എന്നിവര്ക്കെതിരെ വിധിയായത്. സൂര്യന് കൊറിയര് മുഖേനയാണ് 6400 രൂപ വിലവരുന്ന ആര്മേച്ചറുകള് ബംഗളൂരുവിലേക്ക് അയച്ചത്. വിലാസക്കാരന് അത് ലഭിച്ചില്ലെന്ന് സൂര്യന് പരാതിപ്പെട്ടെങ്കിലും ഡിടിഡിസിക്കാര് ഒഴിഞ്ഞുമാറുകയായിരുന്നു. തുടര്ന്ന് നല്കിയ ഹര്ജിയില് കൊറിയര് കമ്ബനിയുടെ വീഴ്ച വിലയിരുത്തിയ പ്രസിഡന്റ് സി ടി സാബു, മെമ്ബര്മാരായ ഡോ. കെ രാധാകൃഷ്ണന് നായര്, എസ് ശ്രീജ എന്നിവരടങ്ങിയ തൃശൂര് ഉപഭോക്തൃ കോടതിയാണ് നഷ്ടപരിഹാരമായി 10000 രൂപ നല്കാന് വിധിച്ചത്. ഹര്ജിക്കാരനുവേണ്ടി അഡ്വ. എ ഡി ബെന്നി ഹാജരായി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്